Tanja Bause - Die Namibiese Baarshengelver­eniging (NBAA) stuur dié week vir die eerste keer 'n presidentspan na Zimbabwe om aan die driehoekige toets­reeks teen dié land en Suid-Afrika deel te neem.
James van Rooyen is die kaptein van die vaardige en diverse span. Hy het tevore met 'n agtste plek in die gesogte BASS Nation toernooi in die Verenigde State van Amerika groot indruk gemaak. Van Rooyen het ook 'n uitgebreide ervaring van visvang op die Mteri-dam.
Die Chicamba-meer word tans as die beste plek vir baarshengel in Suidelike Afrika aangeskryf en mense van dwarsoor die wêreld stroom vir dié doel na die dam.